पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वैक्सीनेशन के तीसरे चरण में शनिवार से 18 साल से अधिक आयु के लोगों का टीकाकरण शुरू होना था। लेकिन युवाओं को वैक्सीनेशन के लिए अभी और इंतजार करना पड़ेगा। शासन से अभी तक कोई निर्देश नहीं आए हैं। इस कारण टीकाकरण को लेकर कोई योजना भी नहीं बनी है।
पीजी कॉलेज के बॉटनी विभाग में शाम तक 25 युवाओं ने पंजीयन कराया। इस दौरान कॉलेज के टीकाकरण केंद्र पर कुछ युवा टीका लगवाने को लेकर पूछताछ करते नजर आए। शनिवार को यहां 45 साल से अधिक आयु के लोगों को टीका लगाया गया। बड़ी संख्या में यहां लोग टीका लगवाने पहुंचे। शाम तक यहां 389 लोगों ने टीका लगवाया है।
टीकाकरण के लिए युवा पंजीयन कराने बॉटनी विभाग में सुबह से आने लगे थे। लेकिन शनिवार से टीकाकरण शुरू नहीं होने से पंजीयन की संख्या कम है। कई युवा मोबाइल से पंजीयन कर रहे हैं। वहीं 18 से 44 साल के कई लोग पंजीयन के लिए आ रहे हैं। 25 युवाओं ने पंजीयन करवाया। लेकिन टीकाकरण कब से शुरू होगा, यह अभी तय नहीं हुआ है।
इस कारण युवाओं को पंजीयन कराने के बाद भी अपॉइंटमेंट नहीं मिल रहे हैं। इसको लेकर कर्मचारियों से युवा पूछताछ करते नजर आए। इसी तरह टीकाकरण केंद्र पर टीका लगवाने के लिए लोगों को इंतजार करना पड़ा। जबकि इससे पहले ऐसी स्थिति नहीं बनी। सुबह से टीका लगवाने के लिए लोग केंद्र पर आने लगे थे। बादल छाए रहने से दोपहर में भी लोग टीका लगवाने पहुंचे। दोपहर में भी 20 से ज्यादा लोग टीका लगवाने के लिए इंतजार करते नजर आए। शाम तक 389 लोगों ने टीका लगवाया।
बनाएंगे योजना
1 मई से 18+ का टीकाकरण शुरू नहीं हुआ है। कब से होगा, अभी तय नहीं है। निर्देश आने के बाद टीकाकरण की योजना बनाएंगे।
-डॉ. अनीता सिंगारे, सीएमएचओ बड़वानी
64129 लोगों को लगा पहला डोज
जिले में अब तक 79704 लोगों को टीका लग चुका है। इसमें 64129 लोगों को पहला डोज और 15575 को दूसरा डोज लगा है। स्वास्थ्य विभाग के अनुसार अब तक 6513 हेल्थ वर्कर, 4661 फ्रंट लाइन वर्कर, 45 साल से अधिक आयु के 52955 लोगों को पहला डोज लगा है। जबकि 4999 हेल्थ वर्कर, 3366 फ्रंट लाइन वर्कर व 45 साल से अधिक आयु के 7210 लोगों को दूसरा डोज लगा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva zho_Hant eng_Latn